Alkohol s mierou
Najmä na dovolenke sú pre nás najväčším lákadlom rôzne kokteily, ktoré však obsahujú množstvo skrytých kalórií a cukru. Nemusíte sa ich okamžite vzdať, no pite ich iba raz za čas. Najhoršie sú miešané drinky so smotanou, či sladučké mojito. Vhodnou alternatívou sú napríklad aj suché vína.
Obmedzte aj sladené nápoje
Džúsy, koly či presladené limonády. Tie sú tichým nepriateľom, no s vašimi tukovými vankúšikmi idú ruka v ruke. Obsahujú množstvo cukru, tie nízkokalorické zas množstvo umelých sladidiel, takže tu neexistuje vhodná alternatíva. Polovica litrovej fľašky sladeného nápoja obsahuje napríklad šesť až dvanásť kociek cukru. Nemusíte ich okamžite prestať piť, no skúste ich aspoň obmedziť, alebo ich nahraďte čistou vodou.
Pite dostatok tekutín
Voda je základ a určite netúžite po dehydrovanom tele. Denne by ste mali vypiť minimálne dva litre, avšak pokiaľ trávite dovolenku v teplom prostredí, tento príjem by sa mal zvýšiť aj o ďalší liter. Pozor - mala by to byť čistá, nesladené voda. Vďaka tomuto starému zlatému pravidlu si ušetríte pobyt v nemocnici. Podľa týchto znakov zistíte, či pijete dostatočné množstvo vody.